Kamu bisa jelasin ke aku soal Mi Siput Muar dalam bahasa melayu?

Mi Siput Muar () atau Mi Siput () adalah sejenis snek atau makanan ringan tempatan terkenal yang berasal dan lazim terdapat di Muar, Johor, Malaysia.

Mi Siput Muar pada asal dan tradisionalnya dibuat dengan tangan dari adunan tepung yang digulung, ditarik dan dibentuk ke dalam rupa bebenang panjang seperti mi sebelum diputar dalam bentuk lingkaran seperti cengkerang siput. Ia kemudiannya dikeringkan dalam jemuran matahari sebelum digoreng dalam minyak masak sehingga rangup. Ia enak dimakan dengan sambal tumis, sos cili atau sambal kicap. Di samping rupanya seperti lingkaran bentuk cengkerang siput yang menyumbang kepada asal nama Mi Siput, kudapan enak ini juga mempunyai tekstur ranggup yang menyerupai rasa rapuh kulit cengkerang siput apabila ianya dikunyah di dalam mulut.

Di era moden masa kini, lantaran luas dipopularkan dan tinggi permintaannya, mi siput sesetengahnya tidak lagi dihasilkan dalam rupa tradisional seperti putaran "cengkerang siput", tapi dalam bentuk bentuk rawak untuk pengeluarannya secara besar-besaran dengan mesin dan teknologi baru demi faktor efisien dan faktor komersial demi daya ketahananya untuk pemasaran.